হাফেজ আল-আসাদ
হাফেজ আল-আসাদ (আরবিঃ حافظ الأسد , "হাফিজ আল-আসাদ") প্রায় তিন দশক যাবত সিরিয়ার রাষ্ট্রপতি ছিলেন। হাফেজ এমন এক সময় সিরিয়ার হাল ধরেন যখন দেশটির প্রশাসন অভ্যুত্থান, পাল্টা-অভ্যুত্থানে জর্জরিত ছিল। হাফেজ রাষ্ট্রপতিত্ব গ্রহণের পর সিরিয়ায় সামরিক ও রাজনৈতিক স্থিতিশীলতা ফিরে আসে। সিরিয়ার বর্তমান রাষ্ট্রপতি বাশার আল-আসাদ হাফেজ আল-আসাদের পুত্র যিনি ২০০০ সালে পিতার মৃত্যুর পর সর্বসম্মত ভাবে দেশটির দায়িত্ম গ্রহণ করেন।
আলজেরিয়া–সাইপ্রাস সম্পর্ক
২০০৫ সালের জানুয়ারি মাসে সাইপ্রাসে নিযুক্ত আলজেরিয়ার বৈরুত-ভিত্তিক রাষ্ট্রদূত ইব্রাহিম বেনাউদা হাসি সাইপ্রাসের রাষ্ট্রপতি তাসোস পাপাদোপাউলোসের কাছে নিজের বৃত্তান্ত জমা দেওয়ার সময় জানায় যে আলজেরিয়ার রাষ্ট্রপতি আবিদেলআজিজ বৌতেফ্লিকা আলজেরিয়া এবং সাইপ্রাসের মধ্যকার সম্পর্ক জোরালো করণে তার আগ্রহের কথা প্রকাশ করেছেন। ২০০৬ সালের অক্টোবর মাসে সাইপ্রাসের রাষ্ট্রদূত মিনাস হাজিমিশেল আলজেরিয়ার রাষ্ট্রপতি আবদেলআজিজ বৌতেফ্লিকার কাছে নিজের বৃত্তান্ত জমা দেন। তিনি সাইপ্রাসে জাতিসংঘ-ঘোষিত কাঠামো এবং জোটনিরপেক্ষ কার্যক্রম পরিচালনায় আলজেরিয়ার সহায়তার জন্য তাঁকে ধন্যবাদ দেন, এবং সেইসাথে দ্বিপাক্ষিক বন্ধন আরো সুদৃঢ় করার বিষয়ে আলোচনা করেন। আলজেরিয়ার রাষ্ট্রপতি বলেন যে তিনি এ দুইদেশের মধ্যকার বন্ধুত্বপূর্ণ সম্পর্ক নিয়ে খুবই আনন্দিত, তবে তিনি এও জানান যে তাঁর দেশ প্রজাতন্ত্রী সাইপ্রাসের পুনঃএকত্রীকরণের পক্ষে। তিনি দ্বিপাক্ষিক সহযোগিতা আরো বাড়ানোর প্রস্তাব করেন।